Πάνος Λασκαρίδης

Ο Πάνος Λασκαρίδης (1947) είναι Έλληνας εφοπλιστής.

 Βιογραφία 

Σπούδασε μηχανολόγος - μηχανικός στη Γερμανία και έκανε μεταπτυχιακό στη ναυπηγική στο Λονδίνο.

Είναι ιδρυτής και διευθύνων σύμβουλος των ναυτιλιακών εταιριών Laskaridis Shipping Co. Ltd (Shipmanagers) και Lavinia Corporation.

Το 2020 τιμήθηκε με τον τίτλο του "Υποναύαρχου επί τιμή" λόγω των άνω των 30 εκατομμυρίων ευρώ δωρεών προς το Ελληνικό Πολεμικό Ναυτικό.

Είναι πρόεδρος του ιδρύματος Αικατερίνης Λασκαρίδη και έχει διατελέσει μέλος του διοικητικού συμβουλίου της Ένωσης Ελλήνων Εφοπλιστών και αντιπρόεδρος του Ναυτικού Μουσείου Ελλάδος.

Το 2021 σε τηλεοπτική του συνέντευξη χρησιμοποίησε απαξιωτικούς χαρακτηρισμούς για την σχέση της ελληνικής ναυτιλίας με τον πρωθυπουργό και την ελληνική κυβέρνηση. Οι δηλώσεις του προκάλεσαν σφοδρές αντιδράσεις με αποτέλεσμα να οδηγηθεί σε παραίτηση από το διοικητικό συμβούλιο της Ένωσης Ελλήνων Εφοπλιστών.

Παραπομπές

Κατηγορία:Έλληνες εφοπλιστές